Brüssel 30.11.2004

KOM(2004) 770 lõplik

2003/0167 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühisseisukohta seoses Euroopa Parlamendi ja nõukogu määruse ettepaneku vastuvõtmisega, millega muudetakse nõukogu määrust (EMÜ) nr 2913/92 ühenduse tolliseadustiku kehtestamise kohta

2003/0167 (COD)

KOMISJONI TEATIS EUROOPA PARLAMENDILE vastavalt EÜ asutamislepingu artikli 251 lõike 2 teisele lõigule, mis käsitleb

nõukogu ühisseisukohta seoses Euroopa Parlamendi ja nõukogu määruse ettepaneku vastuvõtmisega, millega muudetakse nõukogu määrust (EMÜ) nr 2913/92 ühenduse tolliseadustiku kehtestamise kohta

1. TAUST1. TAUST

+++++ TABLE +++++

2. KOMISJONI ETTEPANEKU EESMÄRK

Ettepaneku eesmärk on luua õiguslik raamistik, mis annaks võimaluse kiiresti rakendada ELi piire ületavate kaupade täiustatud julgestuskontrollimeetmed.

sealhulgas USA konteinerite turvalisuse algatusega (Container Security Initiative – CSI) seotud nõudeid, pidades samas sammu edaspidiseks kavandatud e-tolli kavadega.

3. MÄRKUSED ÜHISSEISUKOHA JA EUROOPA PARLAMENDI MUUDATUSTE KOHTA

3.1 Üldised märkused

Ühisseisukoht, mille kohta 18. mail 2004 saavutati poliitiline kokkulepe, järgib üldjoontes komisjoni muudetud ettepanekut. Muudatused tehti selguse huvides ning paindlikuma ja nõuetekohasema õigusakti sätestamiseks, mille eesmärk on säilitada sobiv tasakaal tollikontrolli ja seadusliku kaubanduse hõlbustamise vahel.

3.2 Parlamendi muutmisettepanekute kaalumine esimesel lugemisel

Nõukogu ei ole oma ühisseisukohas nõus kõigi Euroopa Parlamendi muutmisettepanekutega, kuid kaheksateist muudatust kahekümne kuuest Parlamendi vastuvõetud muudatusest on põhimõtteliselt kaasatud kõnealusesse ühisseisukohta. Need on muudatused 1, 3, 4, 7, 11–23 ja 26.

Nõukogu ei olnud nõus järgmiste muudatustega, mille puhul tekkis lahkarvamus komisjoniga:

- muudatused 2, 5, 6, 24 ja 25, mis piiraksid uusi meetmeid üksnes impordile ning vähendaksid tolliasutuste rolli riskipõhiste kontrollide kohaldamisel ohutuse ja turvalisuse osas; need muudatused lükati tagasi kui muudetud õigusakti eesmärgile mittevastavad;

- muudatus 9 kui täiustatud õigusaktile mittevastav seoses ühisseisukohas sisalduvate soodustustega usaldusväärsetele ettevõtjatele ning

- muudatused 8 ja 10, mis ei ole kooskõlas teistes tolliseadustiku sätetes kasutatud terminoloogiaga.

3.3. Nõukogu esitatud uued sätted

Ühisseisukoht sisaldab teatavaid täiendavaid nõukogu tehtud muudatusi, mis tugevdavad ohutuse ja turvalisuse aspekte, sealhulgas deklaratsioonide esitamise nõuet enne eksporti (artiklid 182a–182d), mis on kooskõlas ühenduse üldise lähenemisviisiga ohutusele ja turvalisusele ekspordil kõigisse riikidesse, mitte ainult nendesse, kes kohaldavad impordile täiendavaid julgestusmeetmeid nagu näiteks USA, ning viimaste WCO dokumentidega lepinguosaliste vastutuse kohta rahvusvahelise turustusahela igas osas.

Ühisseisukoht sätestab ka paremini kogu ühendust hõlmavad ühised eeskirjad, nagu näiteks saabumiseelsed deklaratsioonid (artiklid 36a–36c), ning määratleb selgelt tolliasutuste rolli (artikkel 4) kooskõlas nõukogu järeldustega tolli osast välispiiride ühtsel haldamisel.

Lisaks kehtestatakse ühisseisukohaga tõhus raamistik heakskiidetud ettevõtjate programmile (artikkel 5a), mille kaudu usaldusväärsed kaubandusettevõtjad võivad kaubanduse hõlbustamisest ja turvalisuse sertifitseerimisest kasu saada. Seda algatust toetavad laialdaselt nii liikmesriigid kui kaubandusettevõtjad.

4 . JÄRELDUS

Komisjon toetab täielikult ühisseisukohta, mis sisaldab mitmeid Euroopa Parlamendi tehtud muudatusi ning parandab viimaseid.